П Р О Т О К О Л   № 7
от заседанието на Комисия ”Съдебна администрация” 
към Съдийската колегия на Висшия съдебен съвет,
проведено на 20.06.2018 г.

Днес, 20.06.2018 г. /сряда/ от 09.30 часа се проведе заседание на Комисия “Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боряна Димитрова

ЧЛЕНОВЕ:	Боян Новански – зам. председател
			Боян Магдалинчев 
				Стефан Гроздев 
				Севдалин Мавров - отсъства

На заседанието присъстват експертния сътрудник на комисията Елеонора Савова – н-к отдел „Съдебни кадри” и техническия сътрудник Мариана Георгиева.

Д Н Е В Е Н   Р Е Д:

1. ОТНОСНО: Обсъждане на чл. 340а и сл. от ЗИД на ЗСВ, ДВ бр. 49/12.06.2018 г. и предложение на председателя на Комисия „Съдебна администрация“ – СК.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. Да се внесат изменения в Класификатора на длъжностите в администрацията на съдилищата.
1.2. Счита, че изменението в чл. 340а, ал. 1, т. 6 касае само специфичните изисквания, предвидени в нормативните актове /закона/ и обявените към момента на заемане на длъжността специфични изисквания. 
1.3. Да се сформира работна група за изменение на Правилника за администрацията в съдилищата и Правилата за прилагане на Класификатора, след получаване на становищата от Комисията по правни и институционални въпроси, съгласно протокол № 18/18.06.2018 г.
1.4. Да се изпратят предложенията за изменение на Класификатора на длъжностите в администрацията на ВСС, НИП и ИВСС, съответно на главния секретар на ВСС, директора на НИП и главния инспектор на ИВСС, за становище.
1.5. След получаване на становищата по т. 1.4 да се проведе съвместно заседание на КСА-СК и КСА-ПК.

2. ОТНОСНО: Предложение за изменение  на Класификатора, предвид ЗИД на ЗСВ, ДВ бр. 49/12.06.2018 г. и предложение на председателя на Комисия „Съдебна администрация“ –СК.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРЕДЛАГА на Съдийската колегия на Висшия съдебен съвет да приеме предложените изменения в Класификатора на длъжностите в администрацията на съдилищата, в частта, касаеща разпределението на длъжностите по нови раздели, както следва:
- от раздел I - Ръководни длъжности – длъжностите: „Завеждащ служба“ и „Секретар на колегия във ВКС и ВАС“ преминават в раздел II Специализирана администрация - на ред 12 и ред 13, с кодове 4110 2001 и 4120 2001, без изменение на данните по колони от 1 до 12;
- раздел III - Обща администрация  - се разделя на две части:
	А. Експертни длъжности в общата администрация, в които се включват длъжностите: „Системен администратор“; „Експерт“; „Връзки с обществеността“.
	Б. Обща администрация – със следните длъжности в нея: „Човешки ресурси“; „Счетоводител“; „Управител сгради“; „Съдебен статистик“; „Специалист“.
- Техническите длъжности са обособени в самостоятелен нов раздел IV Технически длъжности;
- на ред 21, колона 1, код по НКПД, записания код 3314 3008 срещу длъжност „Човешки ресурси“, се заменя с код 3341 3008 /съгл. Националната класификация на професиите и длъжностите, актуална за 2018 г./;
- раздел IV Учебни бази – специфични длъжности, става раздел V Учебни бази – специфични длъжности.

Направените промени в Класификатора, не се отразяват на възнагражденията за длъжностите.
МОТИВИ: Прилагането на Закона за изменение и допълнение на Закона за съдебната власт, обн. ДВ, бр.49/12.06.2018 г. с приетите изменения,  които засягат и съдебните служители с чл.340а /а именно, че „На ръководни и експертни длъжности може да бъдат назначавани само лица с висше образование“/, поражда противоречие с последния приет и прилаган от съдилищата Класификатор на длъжностите в администрацията на съдилищата, поради което и редица проблеми на нива АС, ОС, РС.
	2.2. ПРЕДЛАГА на Съдийската колегия на Висшия съдебен съвет приетите изменения в Класификатора, да се сведат до знанието на всички съдилища, предвид краткия срок за деклариране, съгл. § 23 от ПЗР на Закона и преработване на поименните щатни разписания.
2.3. ВНАСЯ точката в дневен ред за заседанието на Съдийската колегия на ВСС, насрочено за 26.06.2018 г.

3. ОТНОСНО:  Разглеждане на запитвания по § 1 от ПЗР на Правилата за прилагане на Класификатора на длъжностите в администрацията на съдилищата:
3.1. Запитване от председателя на Административен съд – София град за увеличаване на индивидуалните месечни трудови възнаграждения на съдебните служители, преназначени на основание § 1 от ПЗР на Правилата за прилагане на Класификатора на длъжностите в администрацията на съдилищата;
3.2. Запитване от председателя на Районен съд – Костинброд относно изменение и допълнение на ЗСВ, във връзка с приложение § 17, чл. 340а, ал. 2, т. 5 от ЗСВ и искане за увеличаване щатната численост на съда от 0,5 /половин/ щ.бр. на 1 /една/ щ.бр. за длъжност „системен администратор“.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1.1. ОТЛАГА произнасянето по т. 3.1 за съвместно разглеждане с Комисия „Бюджет и финанси“.
3.2.1. ПРЕДЛАГА на Съдийската колегия на Висшия съдебен съвет да разкрие 0,5 /половин/ щ. бр. за длъжност „системен администратор“ в Районен съд –Костинброд.
МОТИВИ: Необходимост с оглед изм. на ЗСВ и невъзможността съдът да функционира без системен администратор. По брой работни точки, съдът попада в параметрите на т. 2.2. на приетите от ВСС „Правила относно придобиването на хардуер и софтуер и за отпускане на щат за „системни администратори „ в ОСВ“. Липсата на системен администратор през целия работен ден пречи за осигуряване на нормален работен процес. На същия е вменено и задължението да обслужва и РП-Костинброд.
3.2.2. ИЗПРАЩА решението по т. 3.2.1. на Комисия „Бюджет и финанси“ за становище.

Т.  Р А З Н И:

4. ОТНОСНО: Запитване от председателя на Административен съд – Стара Загора относно приложението на чл. 340а, ал. 2, т. 5 от ЗСВ по отношение на съдебни служители, които работят по трудово правоотношение и в друг орган на съдебната власт.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
	Р Е Ш И:

4.1. СЧИТА, че следва да се прилага чл. 340а, ал. 2, т. 5 от ЗСВ по отношение на съдебни служители, които работят по трудово правоотношение и в друг орган на съдебната власт.

ПРЕДСЕДАТЕЛ 
НА КОМИСИЯТА:         /п/      
 							   БОРЯНА ДИМИТРОВА